Diyah gage ngetokke HPne. Wong loro sing rerangkulan kuwi di jepret saka mburi mung sakedheping netra. Diyah gage mulih kanthi gembol ati sing mbentoyong. Ya wiwit kuwi Diyah ora percaya karo bapakne. Tekan ngomah sing ana mung Inah. Kamase Darmanto jare mau ya wis bali, ning njur diampiri kancane jare arep tandhingan basket. Ngerti Diyah bali, Inah gage nari Diyah mangan, rekane arep tata dhahar, ning Diyah emoh jare yen butuh mangan arep golek dhewe.